ตำบลนาจาน

ตำบลนาจาน เป็นตำบลหนึ่งของอำเภอสีชมพู จังหวัดขอนแก่น

ประวัติ 
ช่วงประมาณปี พ.ศ.2460 มีชาวบ้านหนองนาหมื่นใกล้กับเทือกเขาภูเวียง โดยมีนายตัน ระหินร่องเป็นหัวหน้า ได้เดินทางมากับเพื่อน 8 คน โดยมุ่งหน้าเดินทางมาทางทิศตะวันตกของบ้านเดิม พอมาถึงจุดที่เหมาะสมที่จะตั้งบ้านใหม่ (ห่างจากหมู่บ้านเดิม 4 กิโลเมตร) จึงได้มาทำการเสี่ยงทาย ว่าหากที่แห่งนั้น เมื่อตั้งหมู่บ้านแล้วอยู่เย็นเป็นสุขขอให้น้ำในบ่อขุดมีรสจืดหรือจาง หากไม่อยู่เย็นเป็นสุขขอให้น้ำในบ่อมีรสเค็ม หรือเปรี้ยว ปรากฏว่า เมื่อนายตัน ดื่มน้ำในบ่อมีรสจืดจาง จึงได้เห็นพ้องต้องกันตั้งบ้านเรือน ณ ที่แห่งนี้และตั้งชื่อว่า บ้านน้ำจาง ต่อมาก็เปลี่ยนชื่อเป็น บ้านนาจาน จนถึงปัจจุบัน

ที่ตั้งและอาณาเขต 
เทศบาลตำบลนาจาน เป็น 1 ใน 10 ตำบลในเขตอำเภอสีชมพู ตั้งอยู่บ้านนาเจริญ หมู่ที่ 1 อำเภอสีชมพู จังหวัดขอนแก่น อยู่ห่างจากอำเภอสีชมพูประมาณ 16 กิโลเมตร
ทิศเหนือ	จรด	เขตองค์การบริหารส่วนตำบลหนองแดง
ทิศใต้	จรด	องค์การบริหารส่วนตำบลวังหินลาด อำเภอชุมแพ จังหวัดขอนแก่น
ทิศตะวันออก	จรด	เทือกเขาภูเวียง
ทิศตะวันตก	จรด	องค์การบริหารส่วนตำบลซำยาง

เขตการปกครอง 
ครอบคลุมพื้นที่ตำบลนาจานทั้งตำบล แบ่งเขตการปกครอง เป็น 15 หมู่บ้าน ประกอบด้วยหมู่บ้าน 
 หมู่ที่ 1 บ้านนาจาน (Na Chan) กำลังแยกหมู่บ้านใหม่
 หมู่ที่ 2 บ้านหนองไฮ (Nong Hai)
 หมู่ที่ 3 บ้านโนนว่านไฟ (Non Wan Fai)
 หมู่ที่ 4 บ้านสี่แยก (Si Yaek)
 หมู่ที่ 5 บ้านโนนสำราญ (Non Samran)
 หมู่ที่ 6 บ้านวังโพน (Wang Phon)
 หมู่ที่ 7 บ้านปากง่าม (Pak Ngam)
 หมู่ที่ 8 บ้านหนองแสง (Nong Saeng)
 หมู่ที่ 9 บ้านท่าช้าง (Tha Chang)
 หมู่ที่ 10 บ้านวังขอนยม (Wang Khon Yom)
 หมู่ที่ 11 บ้านนาเจริญ (Na Charoen)
 หมู่ที่ 12 บ้านหนองหญ้าขาว (Nong Ya Khao)
 หมู่ที่ 13 บ้านโนนทัน (Non Than)
 หมู่ที่ 14 บ้านนางาม (Na Ngam)
 หมู่ที่ 15 บ้านโนนหัวนา (Non Hua Na)

สถานที่สำคัญ 
1. สำนักงานเทศบาลตำบลนาจาน
2. โรงพยาบาลส่งเสริมสุขภาพตำบลนาจาน แห่งที่ 1 (บ้านนาจาน)
3. โรงพยาบาลส่งเสริมสุขภาพตำบลนาจาน แห่งที่ 2 (บ้านสี่แยกโนนหัวนา)
4. วัดศรีแก้วพัฒนาราม
5. วัดศรีสว่าง
6. ศูนย์พัฒนาเด็กเล็กเทศบาลตำบลนาจาน
7. โรงเรียนนาจานศึกษา สังกัดสำนักงานเขตพื้นที่การศึกษามัธยมศึกษา เขต 25
9. โรงเรียนนาจานนาเจริญโนนทัน สังกัด สพป.ขอนแก่น 5
10. โรงเรียนชุมชนบ้านสี่แยกโนนหัวนา สังกัด สพป.ขอนแก่น 5
11. โรงเรียนโนนสำราญหนองหญ้าขาว สังกัด สพป.ขอนแก่น 5
12. โรงเรียนแสงบัวทอง สังกัด สพป.ขอนแก่น 5
13. โรงเรียนท่ากุญชร สังกัด สพป.ขอนแก่น 5
14. โรงเรียนบ้านหนองไฮวังขอนยม (ขยายโอกาสทางการศึกษา) สังกัด สพป.ขอนแก่น 5

นาจาน
อำเภอสีชมพู